Nikolai Severtsov

Nikolai Aleksejevitš Severtsov (; 5. marraskuuta (J: 24. lokakuuta) 1827 Voronežin alue − 7. helmikuuta (J: 26. tammikuuta) 1885 Don) oli venäläinen tutkimusmatkailija ja lintutieteilijä.

Severtsov opiskeli luonnontieteitä Moskovan yliopistossa. Hän teki tutkimusmatkat Tienšaniin ja Issyk Kulille 1865–1868, Amudarjalle 1874 ja Pamirvuoristoon 1877–1878. Syrdarjalla rosvot sieppasivat hänet ja vapauttivat vasta kuukauden päästä.

Severtsov ja Mihail Menzbier julkaisivat teoksen Turkestanin eläimistöstä 1873, jossa he kuvailivat joukon uusia eläinlajeja, linnuista ainakin minervanpöllön alalajin Athene noctua orientalisZoonomen ja rakkavuoripeipon alalajin Leucosticte brandti pamirensis.ITIS Hänen kunniakseen on nimetty kiinanpyy  Tetrastes sewerzowi BirdLife Suomi  ja argaalin  alalaji  Ovis ammon severtzovi.

Severtsov hukkui Doniin pudottuaan avantoon.

 Lähteet 
 Scricciolo.com 

Viitteet

Luokka:Venäläiset ornitologit
Luokka:Venäläiset tutkimusmatkailijat
Luokka:Vuonna 1827 syntyneet
Luokka:Vuonna 1885 kuolleet